ทุนนอกเข้าซื้อบอนด์5เดือน4.5แสนล้าน
ทุนนอกเข้าตราสารหนี้แล้ว 4.54 แสนล้าน ก่อนทยอยทิ้ง
11 ส.ค. 2554

ทุนนอกเข้าตราสารหนี้แล้ว 4.54 แสนล้าน ก่อนทยอยทิ้ง
ธนาคารกรุงเทพ รายงานว่า ในช่วง 5 เดือนแรกของปีนี้ นักลงทุนต่างชาติซื้อสุทธิตราสารหนี้ทุกประเภทในทุกช่วงอายุ รวมเป็นจำนวนทั้งสิ้น 4.54 แสนล้านบาท และถ้านับเฉพาะตราสารหนี้ที่มีอายุเกิน 1 ปีขึ้นไป ต่างชาติซื้อสุทธิ 3.91 หมื่นล้านบาท 
อย่างไรก็ตาม การลงทุนของนักลงทุนต่างชาติในตลาดตราสารหนี้ชะลอตัวลงอย่างชัดเจนในเดือน พ.ค. ด้วยยอดซื้อสุทธิในตราสารหนี้ทุกประเภทและทุกช่วงอายุรวมกันแค่ 8,800 ล้านบาท จากที่เคยซื้อสุทธิในเดือนก่อนถึง 1.53 แสนล้านบาท 
แหล่งข่าวเปิดเผยว่า ถ้าพิจารณาจากผลตอบแทนพันธบัตรไทยในช่วงวันที่ผ่านมา ส่วนใหญ่ปรับตัวเพิ่มขึ้นเนื่องจากมีแรงเทขายจากนักลงทุนต่างชาติจำนวนมาก โดยพันธบัตรรุ่นอายุ 13 ปี เพิ่มขึ้นเล็กน้อยราว 0.10.2% พันธบัตรอายุ 49 ปี เพิ่มขึ้น 0.40.5% และพันธบัตรอายุ 10 ปี สูงขึ้นราว 0.50.6%
ทั้งนี้ นับตั้งแต่คณะกรรมการนโยบายการเงินมีมติขึ้นอัตราดอกเบี้ยนโยบายเป็น 3% ผลตอบแทนในการประมูลพันธบัตรธนาคารแห่งประเทศไทย รุ่นอายุ 1 เดือน 3 เดือน และ 6 เดือน สูงขึ้นราว 0.5-0.6% 
ขณะที่พันธบัตรรัฐวิสาหกิจจำนวน 3 รุ่น อายุ 810 ปี คือ พันธบัตรองค์การขนส่งมวลชนกรุงเทพอายุ 10 ปีที่กระทรวงการคลังค้ำประกัน อัตราดอกเบี้ยอยู่ที่ 3.75% โดยธนาคาร
สแตนดาร์ด ชาร์เตอร์ดนะการประมูล พันธบัตรการไฟฟ้านครหลวง อายุ 8 ปี อัตราดอกเบี้ยอยู่ที่ 3.70% มีธนาคารกสิกรไทยชนะการประมูล และพันธบัตรการรถไฟแห่งประเทศไทย อายุ 10 ปี ที่ ธนาคารสแตนดาร์ดชาร์เตอร์ดชนะการประมูลไปในอัตราดอกเบี้ยอยู่ที่ 3.80% จะพบว่ามีอัตราผลตอบแทนสูงขึ้นในระดับ 3.75-3.80% จากก่อนหน้านี้มีผลตอบแทนที่ 3.63% และ 3.72% ตามลำดับ